VikipeediA 

Koosa keel 


Koosa keel on bantu keelte hulka kuuluv 
toonikeel, mida kõneldakse Lõuna-Aafrika 
Vabariigi rannikuäärses Transkei ja KwaZulu- 
Natal piirkonnas ning ka Botswanas ja 
Lesothos. Koosa keel kuulub Nigeri- 
Kordofani hõimkonda, Atiandi keelkonda ja 
bantu keelte S-rühma nguni alarühma keelte 
alla. Koosa keele lähimad sugulased on teised 
nguni keeled: suulu, nbedele ja svaasi keel . 
Koosa keelt on suuresti mõjutanud 
kokkupuude khoisani keeltega . Sellest annab 
tunnistust imihäälikute olemasolu. Arvatakse 
ka, et ligikaudu 15% koosa keele sõnavarast 
moodustavad khoisani laenud. Tänapäeval on 
koosa keelde laenanud sõnu ka afrikaani ja 
inglise keelest . Koosa keel on levikult teine 
kodune keel Lõuna-Aafrikas, jäädes alla vaid 
suulu keele. Olles üks üheteistkümnest 
Lõuna-Aafrika Vabariigi rahvuskeelest, 
õpetatakse seda nii sealsetes alg- kui ka 
keskkoolides.Lõuna-Aafrika Vabariigis 
kõneles seda 2006. aasta seisuga umbes 7,8 
miljonit inimest (2006). 

Koosa keelt kodukeelena kõnelevate lõuna-aafriklaste 
osakaal: 


Arvsõnad 































üks nye 
Kaks mbini 
Kolm ntathu 
Neli ne 
Viis hlanu 
Kuus thandathu 
Seitse sixhenxe 
Kaheksa sibhozo 
Üheksa sithoba 
Kümme shumi 


Dialektid 


Koosa keelel on mitmeid erinevaid dialekte. On eristatud Gealeka, Ndlambe, Gaika (Ncqika), Thembu, 
Bomvana, Mpondomse (Mpondomisi), Mpondo, Xesibe, Rhathabe, Bhaca, Gele, Hlubi, Mfengu dialekti.l^^^ 

Kiri 


Koosa keel kasutab ladina tähestikku. Ladina tähestikul põhinev süsteem koosa keele kirjapanekuks pärineb 
19. sajandi algusest kristlikelt misjonäridelt. Keeles kasutatakse ka mitmesuguseid grafeemide 
kombinatsioone väljendamaks imihäälikuid, mida ladina tähestik märkida ei võimalda. 

Häälikud 


Koosa keele vokaalid on a, e, i, o ja u, mis esinevad nii pikalt kui ka lühikeselt, moodustades niimoodi 10 eri 
vokaali. 

Koosa keel on toonikeel, millel on kaks erinevat foneemilist tooni: kõrge ja madal. Toonist sõltub 
leksikaalne tähendus. Tavaliselt ei ole kirjapildis tooni märgitud, ent juhul, kui seda on siiski tehtud, näeb 
see välja nii: a [ä], ä [ä], a [ää], ä [ääj. Pikad vokaalid on foneemilised, aga tavaliselt neid kirjapildis ei 
märgita. Erandjuhtudeks on tähed a ja ä, mis on tekkinud kahe erineva tooniga vokaali topeldumise teel ning 
mille tulemusel on moodustunud kaks kontuurtooni (a kõrge-madal =kukkumine, ä madal-kõrge =tõusmine). 

Koosa keeles on rikkalikult ebatavalisi konsonante. Sellised on näiteks häälduselundite üksteise vastu 
imemisel tekkivad artikuleeritavad häälikud ehk imihäälikud. Koosa keeles on kasutusel kolm põhilist 
imihäälikut, mida kirjapildis tähistatakse c-tähega (dentaalne imihäälik), x-tähega (külghäälik) ja q-tähega 
(hambasombuhäälik). Tooni kirjapildis ei märgita, kuigi sellest sõltub leksikaalne tähendus. Keerukamaid 
imihäälikuid saab moodustada kombineerides 'c, 'x' ja 'q' häälikut ühe või kahe ninahäälikuga või 
hääldades imihäälikuid peaaegu üheaegselt 'k' või 'g'-ga.l^^^ Kolme põhilisemat imihäälikut saab kuuldavale 
tuua viiel erineval moel, seega on keeles kokku 15 imihäälikut. Viie dentaalse imihääliku moodustamiseks 
suunatakse keel vastu hammaste tagakülge. Viie külghääliku moodustamisel osalevad keele küljed. Viit 
hambasombuhäälikut moodustatakse, suunates keeleots vastu suulage.^^^ 

Lingvistilised omadused 


Koosa keel on aglutineeriv keel, milles on sõnatüvedele liitunud ridamisi prefikseid ja sufikseid. Nagu ka 
teistes bantu keeltes, on koosa keele nimisõnad jagatud viieteistkümnesse morfoloogilisse klassi, kus ainsuse 
ja mitmuse väljendamiseks on kasutusel eri prefiksid. Nimisõnafraasi laiendiliikmed peavad ühilduma 

ukudlala 

ukubona 

umntwana 

abantwana 

umntwana uyadlala 

abantwana bayadlala 

indoda 

amadoda 

indoda iyambona umntwana 


mängima 

nägema 

laps 

lapsed 

laps mängib 

lapsed mängivad 

mees 

mehed 

mees näeb last 


amadoda ayababona abantwana mehed näevad lapsi 


Verbidega seotud seadus päras used^®] 

1. Verbi infinitiiv kannab 15. klassile omast prefiksit (-uku) ja funktsioneerib nagu sellesse klassi kuuluv 
nimisõna. 

I Ukutya: u-ku-tya: suurendussõna u, prefiks ku, tüvi -tya I 


2. Ukutya tähendab nii verbi "sööma" kui ka nimisõna "toit". Verbina saab seda pöörata koos teiste 
verbidega. 


Kukutya oku - see on toit 
Ndiyafuna ukutya - ma tahan süüa 


3. Tulevik moodustatakse vormide ukuza (tulema) ja suurendusvormita infinitiivi (vokatiivi) abil. 


Ndiza kuhamba - ma hakkan kõndima 






4. Subjekt ehk tegevuse kandja liitub tegusõnaga enamjaolt kõigis tempustes. 


I Ndihamba - mina kõnnin ; 
1 Uhambile - sina kõndisid / tema kõndis ( madal u =sina, kõrge u =tema) 1 
1 Sihambe - me kõnnime 1 


5. Objekt liitub tegusõna olevikuvormi -ya- lõppu. 


I Ndiyambona - ma näen teda I 


6. Kolmanda isiku puhul peavad kõik ühildumised olema vastavuses subjekti ja objekti klassiga. 


I Bayalubona - nemad (II klass) näevad seda (XI klass) I 


7. Objekti väljendav morfeem võib olla asetatud infinitiivi keskele. 


I t/kulubona - seda nägema (XI klass) I 


Prefiksid ja nende kasutus 


KLASS 

PREFIKS 

KIRJELDUS 

1 

urn 

ainsus, isikulised asesõnad 

II 

aba 

mitmus 1 klassi jaoks 

la 

u 

ainsus, isikulised pärisnimed, suguluse mõisted, mõningad isikulised asesõnad ja loomad 

Ila 

00 

la mitmus 

III 

urn 

ainsus, üksnes mitteisikuline, anatoomiaterminid, puude nimed, mõningad verbidest 
tuletatud nimisõnad 

IV 

imi 

III klassi mitmus 

V 

1/ Iii 

ainsus, anatoomiaterminid, nimisõnad konkreetsete isikute või etniliste gruppide kohta, 
isikulised asesõnad, laensõnad, mõningad loomad 

VI 

ama 

V klassi mitmus, vedelikud ja abstraktsed nimisõnad 

VII 

isi 

ainsus, keeled ja kultuurilised traditsioonid, võõrsõnad algustähega "s", järgarvud, kindlad 
isikulised asesõnad 

VIII 

izi 

VII klassi mitmus 

IX 

1, In, Im 

ainsus, loomade nimetused, teistest keeltest pärinevad sõnad, mõningad isikulised 
asesõnad 

X 

li, Nn, Izin, 
lim 

IX klassi mitmus 

XI 

ulu, u 

ainsus, kindlad verbidest tuletatud nimisõnad (mitmus on X klass) 

XIV 

ubu 

mitmuseta ainsuse vormid, kindlad abstraktsed nimisõnad 

XV 

uku/ ukw 

gerundiumivorm 


Asesõnad 















Koosa keele asesõnad jagunevad neljaks 

■ absoluutsed asesõnad {Izimelabizo zoqobo)] 

■ superlatiivsed asesõnad {Izimelabizo zogxininiso)] 

■ possessiivpronoomenid ehk omastavad asesõnad {Izimelabizo zomnini)] 

■ demonstratiivpronoomenid ehk näitavad asesõnad {Izimelabizo 
zokwalatha/zokukhomba/izalathisi/izikhombisi). 

Muud huvitavat 


Esimene koosakeelne trükis anti välja 1834. aastal, see oli koosa 
keele grammatika.Piibli koosakeelne tõlge ilmus 1859. aastal. 

Esimese koosakeelse Piibli tõlkija oli osaliselt inglane Henry Hare 
Dugmore. 

Alates aastast 1997 koosneb Lõuna-Aafrika Vabariigi hümn 
mitmesuguse päritoluga osistest. Nimelt on selles kombineeritud 
ingliskeelsed sõnad katkenditega hümnidest "Nkosi Sikelel' iAfrika" 

(Jumal, õnnista Aafrikat) ja "Die Stem van Suid-Afrika" (Lõuna- 
Aafrika kutse). Hümni sõnades on kasutatud viit Lõuna-Aafrika 
Vabariigis levinumat keelt. Hümni esimene salm on koosakeelne. 

Nkosi sikelel' iAfrika Maluphakanyisw' uphondo Iwayo. 

Tõlge: Jumal, õnnista Aafrikat; Tõusku tema sarv kõrgele. 

Lõuna-Aafrika ringhäälinguliit edastab koosakeelseid saateid nii 
raadiojaamades (Umhiobo Wenene EM) kui ka televisioonis. Koosa 
keeles on avaldatud rohkelt kirjandust ning ilmuvad ajalehed ja 
ajakirjad. Luuakse ka koosakeelseid filme, näidendeid ja muusikat. Rahvusvaheliselt tuntuimaks 
koosakeelsete laulude esitajaks on Miriam Makeba, kelle laulud "Qongqothwane" ja "Baxabene Oxamu" 
sisaldavad rohkelt imihäälikuid.l^^^ 

Alates 2003. aastast tegutseb koosakeelne Vikipeedia. 

Viited 


1. The Ethnologue. Xhosa, a language of South Africa. (http://www.ethnologue.com/language/xh 
o) Kasutatud 25.10.2013. (inglise keeles) 

2. Austin, Peter K. 2009. "Tuhat keelt". «Koolibri» 

3. Ethnologue: Languages of the World, 15th Edition (2005) . Languages of South Africa . (http://a 
rchive.ethnologue.com/15/show_country.asp?name=ZA.) Kasutatud 25.10.2013. (inglise 
keeles) 

4. UCLA Language Materials Project. Xhosa (http://www.lmp.ucla.edu/Profile. aspx?LanglD=21& 
menu=004.) Kasutatud 25.10.2013. (inglise keeles) 

5. Comrie, B. , Matthews, S. , Polinsky, M. 2001. Keelteatlas. Maailma keelte päritolu ja areng. 
«Koolibri» 

6. The Kamusi Project. Xhosa (http://kamusi.org/languages/xhosa.) Kasutatud 25.10.2013. 

(inglise keeles) 

7. Xhosa (isiXhosa) (http://www.omniglot.com/writing/xhosa.htm.) Kasutatud 25.10.2013. (inglise 
keeles) 



Legendaarne Lõuna-Aafrika laulja 
Miriam Makeba 






Wikivoyage info: Xhosa phrasebook (https://wikivoyage.org/wiki/Xhosa_phrasebook) 


Pärit leheküljelt " https://et.wikipedia. 0 rg/w/index. php?title=Koosa_keel&oldid=5523405 " 


Selle lehekülje viimane muutmine: 19:44,1. Jaanuar 2020. 

Tekst on kasutatav vastavalt Creative Commonsi litsentsile " Autorile viitamine + jagamine samadel tingimustel "; sellele 
võivad lisanduda täiendavad tingimused. Täpsemalt vaata Wikimedia kasutamistingimustest . 









